CELEX: 32006R1204
Language: el
Date: 2006-08-09 00:00:00
Title: Κανονισμός (ΕΚ) αριθ. 1204/2006 της Επιτροπής, της  9ης Αυγούστου 2006 , για την τροποποίηση του παραρτήματος V του κανονισμού (ΕΚ) αριθ. 1899/2005 του Συμβουλίου όσον αφορά τα ποσοτικά όρια ορισμένων προϊόντων χάλυβα

10.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 219/5
            
         ΚΑΝΟΝΙΣΜΌΣ (ΕΚ) αριθ. 1204/2006 ΤΗΣ ΕΠΙΤΡΟΠΉΣ
   της 9ης Αυγούστου 2006
   για την τροποποίηση του παραρτήματος V του κανονισμού (ΕΚ) αριθ. 1899/2005 του Συμβουλίου όσον αφορά τα ποσοτικά όρια ορισμένων προϊόντων χάλυβα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1899/2005 του Συμβουλίου, της 27ης Ιουνίου 2005, για τη διαχείριση ορισμένων περιορισμών κατά την εισαγωγή ορισμένων προϊόντων χάλυβα από τη Ρωσική Ομοσπονδία (1), και ιδίως το άρθρο 5,
   Εκτιμώντας τα ακόλουθα:
   
               (1)
            
            
               Η Ευρωπαϊκή Κοινότητα και η Ρωσική Ομοσπονδία συνήψαν συμφωνία για το εμπόριο ορισμένων προϊόντων χάλυβα στις 3 Νοεμβρίου 2005 (2) (εφεξής «η συμφωνία»).
            
         
               (2)
            
            
               Το άρθρο 3 παράγραφος 3 της συμφωνίας ορίζει ότι οι μη χρησιμοποιηθείσες ποσότητες για ένα δεδομένο έτος μπορούν να μεταφερθούν στο επόμενο έτος έως το ανώτατο όριο του 7 % του σχετικού ποσοτικού ορίου που καθορίζεται στο παράρτημα ΙΙ της συμφωνίας.
            
         
               (3)
            
            
               Σύμφωνα με το άρθρο 3 παράγραφος 4 της συμφωνίας, μπορούν να πραγματοποιούνται μεταφορές μεταξύ των ομάδων προϊόντων, σε ποσοστό έως 7 % του ποσοτικού ορίου μιας δεδομένης ομάδας προϊόντων και οι μεταφορές μεταξύ των κατηγοριών προϊόντων επιτρέπονται έως το ανώτατο όριο των 25 000 τόνων.
            
         
               (4)
            
            
               Η Ρωσία έχει κοινοποιήσει στην Κοινότητα την πρόθεσή της να χρησιμοποιήσει τις διατάξεις του άρθρου 3 παράγραφοι 3 και 4 εντός των προθεσμιών που ορίζονται στη συμφωνία. Πρέπει να πραγματοποιηθούν οι απαραίτητες αναπροσαρμογές των ποσοτικών ορίων για το έτος 2006 ως αποτέλεσμα του αιτήματος της Ρωσίας.
            
         
               (5)
            
            
               Πρέπει να τροποποιηθεί ανάλογα ο κανονισμός (ΕΚ) αριθ. 1899/2005,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα ποσοτικά όρια για το έτος 2006 που καθορίζονται στο παράρτημα V του κανονισμού (ΕΚ) αριθ. 1899/2005 αντικαθίστανται από αυτά που καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει τη δέκατη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Αυγούστου 2006.
      
         
            Για την Επιτροπή
         
         Peter MANDELSON
         
            Μέλος της Επιτροπής
         
      
   
   
      (1)  ΕΕ L 303 της 22.11.2005, σ. 1.
   
      (2)  ΕΕ L 303 της 22.11.2005, σ. 39.
   
      ΠΑΡΑΡΤΗΜΑ
      ΠΟΣΟΤΙΚΑ ΟΡΙΑ ΓΙΑ ΤΟ ΕΤΟΣ 2006
      
                  (τόνος)
               
            
                  Προϊόντα
               
               
                  2006
               
            
                  SA. Πλατέα προϊόντα έλασης
               
            
                  SA1. Ρόλοι
               
               
                  995 554
               
            
                  SA2. Χοντρές λαμαρίνες
               
               
                  201 025
               
            
                  SA3. Άλλα πλατέα προϊόντα έλασης
               
               
                  462 118
               
            
                  SA4. Κραματοποιημένα προϊόντα
               
               
                  103 015
               
            
                  SA5. Κραματοποιημένες λαμαρίνες quarto
               
               
                  22 010
               
            
                  SA6. Κραματοποιημένα φύλλα ψυχρής έλασης και φύλλα με επικάλυψη
               
               
                  109 604
               
            
                  SB. Επιμήκη προϊόντα
               
            
                  SB1. Δοκοί
               
               
                  50 373
               
            
                  SB2. Χονδρόσυρμα
               
               
                  195 080
               
            
                  SB3. Άλλα επιμήκη προϊόντα
               
               
                  289 151
               
            
                  
                     Σημείωση: SA και SB είναι κατηγορίες προϊόντων.
                  SA1 έως SA6 και SB1 έως SB3 είναι ομάδες προϊόντων.